**Fremtidig hendelse:** Denne artikkelen omhandler en fremtidig hendelse. Vær ekstra oppmerksom på at innholdet i artikkelen kan endres vesentlig når hendelsen nærmer seg og mer informasjon blir kjent.

Tenkt vei fra Fjøsanger mot Arna og videre mot Åsane
**Ringvei Øst** er et planlagt veiprosjekt mellom Arna, Vågsbotn og Klauvaneset nord for Bergen sentrum.

Det er foreslått bevilgninger i slutten av NTP 2018–2029. Planleggerne vektlegger hvor viktig det er å sørge for en god forbindelse fra kommuner nord for Bergen til Bergen.

I 2022 ønsket ikke Statens vegvesen å prioritere Ringvei Øst med foreslått Nordhordlandstunnelen med mulig utsettelse til 2040. Vegvesenet ønsket å prioritere Hordfast foran Nordhordlandstunnelen.

Delstrekninger
--------------

Ringvei Øst består av 3 veistrekninger: 1. Klauvaneset-Vågsbotn. 2. Vågsbotn-Arna. 3. Arna-Fjøsanger. Strekningen Klauvaneset-Vågsbotn er del av E39 og er foreslått for en stor del lagt som tunnel, Nordhordlandstunnelen.

Rådal – Arna
------------

Dagens E39 går over Danmarksplass og gjennom sentrum ved krysset på Nygårdstangen og videre mot Åsane i nord. Sentrumsområdet i Bergen er utsatt for betydelige miljøproblem, særlig om vinteren på dager med kald og stillestående luft. I tillegg er E39 mot nord gjennom Fløyfjelltunnelen sårbar ved hendelser som medfører stenging av tunnelen. Ringveg øst er en forutsetning for å kunne redusere trafikken nord/sør gjennom Bergen sentrum. Etter at Bergen kommunen økte bompengene 1. februar 2016 på Hardangervegen og Arnavegen, har trafikken økt betraktelig på de dårlige og utrygge veiene for fotgjengere, Ringvei øst vil løse også dette.

Bevilgninger
------------

Det er kun satt av penger til Ringvei øst, del Arna – Vågsbotn slutten av i NTP 2018-2029, Dvs perioden 2024-2029. Beløpet er 1.9 milliarder, og har fått høy del statlig ramme.
Det krever også 2 milliarder annen finansiering. (For eksempel bompenger). Penger til den andre delen kommer kanskje i Neste NTP, til tross for at det er det tiltaket som vil løse flest problemer med "luftlokket" i Bergen sentrum. I NTP 2022-2033 er prosjektet omtalt for andre halve 2028-2033.

Det har pågått arbeid med et forprosjekt for Ringveg øst som har gitt grunnlag for organisering og premisser for videre planarbeid. Forprosjektet ble ferdig sommer 2016.

Uenigheter om vegstandard
-------------------------

Byrådet i Bergen ønsker at vegen skal bli utbygd med kun to felt mellom Arna og Vågsbotn for å skåne jordbruksland og natur. Vegvesenet uttalte i sitt forslag til kommunedelplan at de ikke vil senke vegstandarden til det nivået byrådet ønsket.

Se også
-------

* Ringvei Vest
* Liste over norske motorveier og motortrafikkveier

Referanser
----------

1. ↑  NRK (8. februar 2022). «Bygger Nordhordlandstunnelen om 18 år?». *NRK* **(norsk nynorsk)**. Besøkt 22. november 2023.
2. ↑  «– Et bakholdsangrep fra Statens vegvesen». *www.bt.no*. 26. november 2022. Besøkt 22. november 2023.
3. ↑  Løland, Leif Rune (8. februar 2022). «Her vil Statens vegvesen investera 105 milliardar». *NRK* **(norsk nynorsk)**. Besøkt 22. november 2023.
4. 1 2  «Vegvesenet overkjører byrådet: – En halv milliard er ikke «småpenger»». *www.bt.no*. Besøkt 2. mars 2022.
5. ↑  NRK (8. februar 2022). «Bygger Nordhordlandstunnelen om 18 år?». *NRK* **(norsk nynorsk)**. Besøkt 22. november 2023.
6. ↑  – Vi sitter med «dritten» her i Arna NRK Hordaland
7. ↑  Køprisingen gir mer trafikk her: – Dette er ekstremt farlig Bergensavisen
8. ↑   Arkivert 5. mars 2016 hos Wayback Machine. side 289
9. ↑  Utgreiing om Ringveg øst og E39 nord i Åsane til høyring Statens vegvesen

Eksterne lenker
---------------

* E16/E39 Arna–Vågsbotn–Klauvaneset (del av Ringveg øst) Statens Vegvesen